b'\n_START_ARTICLE_\nHamborgg\xc3\xa5rdstenen\n_START_PARAGRAPH_\nHamborgg\xc3\xa5rdstenen er en vandreblok, der f\xc3\xb8rtes til Danmark under istiden for ca. 15.000 \xc3\xa5r siden. Stenen kommer fra \xc3\x85lands\xc3\xb8erne og er f\xc3\xb8rt til omr\xc3\xa5det ved B\xc3\xa6kke. Stenen er ca. 1 milliard \xc3\xa5r gammel og vejer ca. 50 tons. Stenen er en porfysisk granit og best\xc3\xa5r af r\xc3\xb8de feldspatkrystaller i en m\xc3\xb8rk masse._NEWLINE_Stenen l\xc3\xa5 20 meter fra vejen. I januar 1990 flyttedes den med hj\xc3\xa6lp fra Forsvarskommandoen til sin nuv\xc3\xa6rende plads ved vejensiden. P\xc3\xa5 hver side af stenen ligger to mindre fragmenter, som er frostspr\xc3\xa6ngninger fra den store sten.'